সিটি করপোরেশনের শর্ত মতে, হাটে হাসিল আদায়ের রশিদের কপিসহ কী পরিমাণ পশু বিক্রি হয়েছে তার একটি তথ্য সিটি করপোরেশনকে জমা দিতে হবে। কিন্তু অধিকাংশ ইজারাদারকে হাট শেষ হওয়ার পরপরই আর খুঁজে পায় না সিটি করপোরেশন। এমনকি নিজ দায়িত্বে হাট পরিষ্কার করে দেওয়ার কথা থাকলেও তাও করে না কোনও ইজারাদার। দু-একজন থেকে পশু বিক্রির তথ্য নেওয়া হলেও তা ঠিক নয়। নামকাওয়াস্তে একটা তথ্য দিয়েই দায় সেরে নেয় ইজারাদাররা।